बागसा जिल्लानि तामुलपुर महकुमानि सिङाव थानाय नाग्रिजुलि आउत पस्तनि बेन्दोङाव गोग्लैनायय 1 नं बालतिपार गामिनि प्रसन्न स्वर्गीयारीनि बिसि सुसिला बसुमतारिखौ थांनाय 10 अक्टबरनि बेलासेयाव सोरबा सिनाय मोनै दुथांफोरा मोसौ लायनो थांनाय समाव खास्रि-बिस्रियै बुथारनानै गालाङो। ओजों-ओजा नागिरसेयावबो बिखालि हराव बिनि जेबो गुमुर मोनाखैमोनब्लाबो अखानायै फुङाव गोथै सहखौ मोननो हादों होननानै मिथिनाय जादों। जायगानि सुबुंफोरा मिथिनो होनाय बादिब्ला गोथै सहखौ मोननाय समाव आइजोखौ गोदोनायाव दिरुंजों खानानै फांसे फिसा बिफाङाव गावनो गोदोनायाव दौलें लानानै फोथैनानै लानाय बादि खानानै दोननाय थासारियाव मोननो हायो होननानै सुसिला न’खरनि सुबुंफोरा फोरमायो।